UPDATE. Ce spun reprezentanții TVR, într-o poziție trimisă Paginademedia.ro: „Conducerea TVR va demara o cercetare administrativă pentru a stabili modul în care s-au derulat faptele şi persoanele implicate, urmând ca, ulterior, să dispună măsurile care se impun.”

Publicitate

EXCLUSIV Paginademedia.ro. ABSURDISTAN IN TVR. Povestea de mai jos merita citita cu atentie. O poveste despre TVR si jurnalismul din TVR. O poveste in care jurnalistii Antena 3 au fost mai jurnalisti decat cei de la TVR si au obtinut imagini de valoare, pe care postul public (nu se stie din ce motiv), le-a tinut "la sertar". Un episod in care redactorul TVR, trimis tocmai la Haga pe cheltuiala institutiei publice, a filmat un material care a ajuns, pana la urma, la ...Antena 3.

Va prezentam povestea, pas cu pas.

Un rezumat inainte, pe scurt:

9 octombrie. Echipa TVR a filmat discursul Majestatii Sale Margareta, tinut la Haga, insa materialul a fost tinut la sertar de TVR, cateva zile. Desi discursul (pe care presa l-a primit, transcris, de la Casa Regala) a starnit reactii, TVR nu s-a folosit de imaginile pe care le avea. Singurele disponibile. Nu a dat nimic pe post cateva zile.

14 octombrie. Jurnalistii Antena 3 au aflat ca TVR ar putea avea imagini. Au simtit potentialul subiectului ignorat de postul public. Au cerut, colegial, discursul de la TVR, l-au obtinut si l-au dat pe post. Au marcat, pe ecran, ca sursa imaginilor este TVR.

15 octombrie. Dupa miezul noptii, in primele ore ale zilei de 15 octombrie, abia dupa ce Antena 3 a dat imaginile, si dupa ce reporterul TVR care le-a realizat a sesizat situatia, a difuzat si TVR o stire scurta. Repetam: la cateva zile dupa ce le primise de la propriul corespondent, trimis la Haga pe bani publici.

Cum s-a ajuns aici?

Un protest al realizatorului de la emisiunea Ora Regelui, catre Comitetul Director al TVR, ajunge la redactia Paginademedia.ro (documentul, la finalul articolului). Bogdan Serban Iancu este cel in cauza.

Problema: desi a fost singurul om de televiziune prezent la discursul Majestatii Sale Margareta, un discurs care a facut valva in online si nu numai, singurul care avea imagini, rezultatul nu a fost vazut pe TVR. A ajuns la ...Antena 3.

Din plangere:

"Am aflat cu mahnire ca discursul de la Haga al Majestatii Sale Margareta, care a starnit valva in media romaneasca, a fost difuzat pe postul de televiziune Antena 3. Inaintea Televiziunii Romane, cea care a platit deplasarea, cea care a filmat, cea care este acreditata permanent pe langa Familia si Casa Regala a Romaniei.

Discursul, ca de altfel imaginile cu intreaga manifestare de la Institutul Clingendael din Haga, a fost trimis institutiei noastre, TVR, in seara zilei de 9 octombrie 2019. A doua zi, in 10 octombrie, presa online, scisa, a publicat articole elogioase despre prestatia Majestatii Sale Margareta.

Nici macar dupa acest "avertisment", TVR nu s-a sinchisit sa difuzeze ceea ce deja avea mai ales ca era singura institutie media care detinea inregistrarea."

Paginademedia.ro l-a contactat pe Bogdan Serban Iancu pentru detalii.

Cititi povestea, nu are nevoie de niciun alt comentariu.

Bogdan Serban Iancu, pentru Paginademedia.ro:

"O echipa a emisiunii Ora Regelui - adica Claudiu Petringenaru, cameraman, si cu mine (Bogdan Serban Iancu, realizator Ora Regelui), i-a insotit pe membrii Casei Regale la Haga si la Paris, in perioada 8-16 octombrie.

Pe 9 octombrie, am filmat inclusiv discursul Majestatii Sale Institutul Olandez de Relații Internaționale din Haga" (unde a vorbit despre dubla măsură în cazul României după aderare, dar și despre faptul că țara nu a fost primită în Spațiul Schengen, nota red).

"Doar noi, cei de la TVR, am fost acolo. In aceeasi zi, noaptea, am trimis imaginile in TVR. Trei zile nu s-a dat nimic pe post, in timp ce presa a relatat pe larg despre acest discurs, iar noi eram singurii care aveau si imagini video."

"In seara zilei de 14 octombrie, Antena 3 a difuzat pe post, integral, discursul, cu sursa TVR. L-am sunat, chiar in seara aceea, pe George Tudor, producatorul general al stirilor. Da, noi le-am dat imaginile, pentru ca avem o colaborare cu celelalte institutii media, mi-a zis. Cine a decis, am intrebat? Nu mi-a zis. Doar "Stii tu cine"! Doina Gradea? am completat. Da!, a fost raspunsul.

In aceeasi seara, dupa miezul noptii, a dat si TVR o stire, dar una foarte scurta."

Ancheta interna

Realizatorul TVR isi continua povestea:

"Am scris un protest catre Comitetul Director. A doua zi, am primit un mail de la Doina Gradea, in care spunea ca urmeaza si o ancheta administrativa interna pentru acest caz.

Ulterior, mi-a spus, verbal, ca ea "nu a dat ordin" si ca a aprobat ca Antena 3 sa dea cel mult 90 de secunde, dar numai dupa ce difuzam noi."

Totodata, Bogdan Serban Iancu a facut o plangere si catre Comisia de Etica TVR.

Paginademedia.ro a trimis si un set de intrebari catre TVR. Le vom publica in momentul in care le vom avea.

UPDATE.

„Conducerea TVR va demara o cercetare administrativă pentru a stabili modul în care s-au derulat faptele şi persoanele implicate, urmând ca, ulterior, să dispună măsurile care se impun”, au anunțat reprezentanții TVR în poziția trimisă Paginademedia.ro.

Protestul lui Bogdan Serban Iancu:

Am aflat cu mahnire ca discursul de la Haga al Majestatii Sale Margareta, care a starnit valva in media romaneasca, a fost difuzat pe postul de televiziune Antena 3. Inaintea Televiziunii Romane, cea care a platit deplasarea, cea care a filmat, cea care este acreditata permanent pe langa Familia si Casa Regala a Romaniei.

Discursul, ca de altfel imaginile cu intreaga manifestare de la Institutul Clingendael din Haga, a fost trimis institutiei noastre, TVR, in seara zilei de 9 octombrie 2019. A doua zi, in 10 octombrie, presa online, scisa, a publicat articole elogioase despre prestatia Majestatii Sale Margareta.

Nici macar dupa acest "avertisment", TVR nu s-a sinchisit sa difuzeze ceea ce deja avea mai ales ca era singura institutie media care detinea inregistrarea.

Ca realizator al emisiunii “Ora Regelui” si jurnalist implicat in acest subiect, alaturi de colegul director de imagine Claudiu Petringenaru, pe care-l mentionez pentru dedicarea inutila pe care o are fata de SRTV, filmand cu trei camera si alte echipamente personale, va adresez urmatoarele intrebari:

De ce nu s-a difuzat discursul Majestatii Sale Margareta imediat cum a fost trimis? TVR are singura echipa de televiziune din Romania acreditata la acest eveniment.

De ce ne mai chinuim sa trimitem, cu ajutorul unor instrumente de toata jena, produsul muncii noastre?

De ce dupa aparitia in presa online nu s-a difuzat discursul Majestatii Sale Margareta?

De ce Claudiu Petringenaru a fost sunat in data de 14 octombrie de catre producatorul George Tudor de la stiri si intrebat insistent daca a trimis materialul si daca mai poate fi trimis inca o data? (Materialul, repet informatia, a fost trimis de pe 9 octombrie.)

De ce, daca s-a primit la departamentul stiri ordinul ca acest discurs sa fie livrat postului Antenei 3, nu s-a luat decizia de a se difuza mai intii in programele noastre, inaintea celor de la Antena 3?

De ce se considera apriori ca subiectele trimise la stiri sunt sub nivelul asteptarilor telespectatorilor, avind in vedere ca textul discursului a fost trimis intregii media, in limba engleza si in limba romana, doar cea on-line reactionind ?

De ce TVR mai plateste delasari externe daca are grija ca produsul sa ajunga la o televiziune oarecare?

Mentionez ca echipa noastra realizeaza reportajele pe bugetul emisiunii “Ora Regelui” in care, din pricina fluxului obisnuit de productie, vor fi difuzate peste doua-trei saptamini. De aceea, dupa filmarea evenimentelor care ocupa o zi intreaga, luindu-ne din timpul de odihna, noaptea, transmitem imagini catre stiri. Ca ele sa ajunga repede la telespectatorii nostri, nu ai unei televiziuni comerciale concurente.

Va multumesc pentru rabdare si astept un raspuns satisfacator din partea dumneavoastra.

Cu stima,

Bogdan Serban Iancu, realizator “Ora Regelui” (TVR 1)

Petrişor Obae

petrisor.obaepaginademedia.ro